

ที่ พง 0017.5/ว 1956 ศาลากลางจังหวัดพังงา

ถนนเพชรเกษม พง 82000

26 เมษายน 2561

เรื่อง ขอเชิญเสนอผลงานเข้าร่วมการประกวดสื่อป้องกันการทุจริต ประจำปี 2561


เรียน ผู้อำนวยการเขตพื้นที่การศึกษาประถมศึกษาพังงา และผู้อำนวยการเขตพื้นที่การศึกษามัธยมศึกษา เขต 14

สิ่งที่ส่งมาด้วย 1.ประกาศสำนักงาน ป.ป.ช.เรื่องการประกวดสื่อป้องกันการทุจริต จำนวน 1 ชุด

2.แบบเสนอผลงาน จำนวน 1 ชุด

ด้วยสำนักงาน ป.ป.ช. ได้จัดทำโครงการประกวดสื่อป้องกันการทุจริต ประจำปี 2561 โดยมีวัตถุประสงค์เพื่อสร้างกระแสให้เกิดการรวมพลังในการสร้างสรรค์ผลงานด้านการป้องกันและปราบปรามการทุจริตในรูปแบบภาพยนตร์โฆษณา หรือภาพยนตร์สั้น อันเป็นการปลุกจิตสำนึกให้มีทัศนคติและค่านิยม ในความซื่อสัตย์สุจริต หรือกระตุ้นให้เกิดจิตสำนึกว่าการทุจริตเป็นการทำลายชาติ โดยขอให้จังหวัดประชาสัมพันธ์โครงการฯ และร่วมเสนอผลงานสื่อป้องกันการทุจริตเข้าร่วมการประกวดในครั้งนี้

จังหวัดพังงา จึงขอประชาสัมพันธ์และเชิญชวนบุคลากรในสังกัดของท่าน รวมทั้งให้แจ้งสถาบันการศึกษาต่างๆ ในภาครัฐและเอกชน ส่งผลงานเข้าร่วมการประกวดสื่อป้องกันการทุจริต ประจำปี 2561 ตามหลักเกณฑ์ที่กำหนดดังสิ่งที่ส่งมาด้วย 1 โดยให้ส่งรายละเอียดตามแบบเสนอผลงาน ดังสิ่งที่ส่ง มาด้วย 2 ไปยังสำนักงาน ป.ป.ช. ภายในวันที่ 15 พฤษภาคม 2561 ทั้งนี้สามารถดาวน์โหลดสิ่งที่ส่งมาด้วยได้จาก [www.phangnga.go.th](http://www.phangnga.go.th) หัวข้อ E – office – ระบบบริหารงานเอกสาร – หนังสือเวียนจังหวัด

 จึงเรียนมาเพื่อพิจารณาดำเนินการต่อไป

ขอแสดงความนับถือ

นายชาญศักดิ์ ถวิล

รองผู้ว่าราชการจังหวัดพังงา ปฏิบัติราชการแทน

ผู้ว่าราชการจังหวัดพังงา

สำนักงานจังหวัดพังงา

ศูนย์ปฏิบัติการต่อต้านการทุจริตจังหวัดพังงา

โทร.0 7648 1437

โทร.มท. 67307-8

